Elba Escobar

**Elba Rodríguez Escobar** (Caracas, Venezuela, 1954ko azaroaren 14a) venezuelar aktore, telebista aurkezle, abeslari, gidoilari, idazle eta esataria da.

## Bizitza 
Elba Rodriguez Escobar Venezuelako hiriburuan jaio zen, Caracasen. Bigarren hezkuntza gainditu ondoren, Elba Caracaseko Institutu Pedagogikoan jarraitu zen, Fisika eta Matematika irakasle gisa graduatzeko asmoarekin. Hala ere, antzerkia hautazko gaitzat hartu zuen eta bere lehen papera egin zuenean (atso zahar bat antzeztuta) berezko aktorea zela konturatu zen.

Lan ibilbidea 

1977an, Elbak Anton Txekhoben *El jardín de los cerezos* lanaren audizioetara joan eta lan horretarako hautatua izan zen. Bere lehen antzezlan profesionala izan zen eta bere karrera zientifikoa uztea erabaki zuen. Isaac Chocrón izan zen bere aitabitxi profesionala lehen urteetan. Harekin eta beste talentu batzuekin batera, “Nuevo Grupo” izeneko antzerki-erakunde bateko kidea izan zen, eta horixe izan zen aktorearen hasiera eszenatokiaren barruan. 

Nerabezaroan Movimiento Electional del Pueblo (MEP) alderdiko kidea izan zen, kurtsoko ordezkaria izan ahal izateko, eta bestalde, Movimiento Al Socialismo (MAS) alderdiko mitin politikoetan ere parte hartu zuen, Teodoro Petkoffek 1983an presidentetzarako egin zuen kanpaina babestuta.

1978an telebistan debuta egin zuen, baina 80ko hamarkadara arte ez zen nabarmendu. Hamarkada horretan Venevisión kateko *Emilia*, eta RCTV kateko *Amada mía* edo *Bienvenida Esperanza* bezalako telenobeletan nabarmendu zen. 1984an bere lehen filma egin zuen, *La Casa de Agua* izenekoa, eta handik aurrera pelikula askotan hartu zuen parte. Gainera, bolero-ikuskizun batean hasi zen kantuan. 1987an Artistaren Sari Nazionala irabazi zuen eta berriz ere Meridiano de Oro saria.

1990ean, Marte Televisión produkzio-etxe independentean sartu zen, eta *Emperatriz* eta *Divina Obsesión* lan arrakastatsuetan parte hartu zuen. 1995ean, Venevisionen finkatu zen, eta bertan garatu zuen ibilbide dramatikoa. Nabarmentzekoak dira *Pecado de amor, Contra viento y marea* eta *El país de las mujeres* telenobelak.

2000. urtetik aurrera *Amantes de luna llena, Cosita rica, Se pide príncipe azul*, ''Voltea pa' que te enamores* edo *¿Vieja yo?* lanetan jardun zuen. 1999tik 2001era *Qué Mujeres* talk show-a ere animatu zuen.

Elbak irratian ere parte hartzeko pribilegioa izan zuen, publikoaren aldetik sintonia handia lortu zuten bi saiorekin. 1998tik 1999ra 1380 AM irratian “*Reconciliación*” saioan eta 2004tik 2006ra “*Elba en Onda*” espazio erradiala FMko 107.9an transmititua.

2006an, Miamin, gaztelaniazko telebista industriaren onenean emakumezko aktore onenaren saria eman zioten, eta, 2007an, Venezuelako Zinemaren Jaialdian (Venezuelako Merida hirian urtero egiten da) omenaldia jasotzeko hautatutako aktoreetako bat izan zen, mundu horretan egindako lan kontaezinengatik; aldi berean, hogeita hamar urteko ibilbide artistikoa bere *Una noche de boleros* lanarekin ospatu zuen. 

Venezuelako telebistan ia 10 urte baino gehiagoz aritu barik egon ondoren, 2023ko maiatzean *Dramáticas* telesailean hasi zen, Venevisión eta Hispanomediosek batera ekoitzitako telesaila.

### Bizitza pribatua 
2020tik Puerto Ricon bizi da, tarteka Venezuela eta Miami artean bidaiatuz. Seme baten ama da.

## Ibilbidea 
### Telebista 
#### Telenobelak 
#### Serieak 
#### Animazioa 
### Zinea 
#### Film luzeak 
#### Film laburrak 
### Antzerkia 
### Idazle 
#### Liburuak 
#### Stand Up Comedy 
#### Prentsa 
* "*Sexo Sentido''" aldizkariko zutabegilea (Arma Blokea).

### Gidoilari 
### Irratia 
## Sariak eta aintzatespenak 
* 1987an Artistaren Sari Nazionala 
* 1987an Meridiano de Oro saria
* 2006an, Miamin, gaztelaniazko telebista industriaren onenean emakumezko aktore onenaren saria 
* 2007an, Venezuelako Zinemaren Jaialdian (Venezuelako Merida hirian urtero egiten da) omenaldia jasotzeko hautatutako aktoreetako bat izan zen, mundu horretan egindako lan kontaezinengatik.

## Erreferentziak 
## Kanpo estekak